open-index/open-wikipedia-markdown huggingface dataset:
Mia Guldteig Lien

**Mia Guldteig Lien** (født 2003) er en norsk friidrettsutøver som representerer Ranheim IL. 
Hun driver med både sprint, hekk, lengde, høyde og mangekamp – de beste resultatene har hun i lengde og høyde. I 2024 begynte hun å studere ved University of Texas at San Antonio.

Lien ble rangert som nummer 489 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Idrettskarriere
;2019
Lien deltok i Världsungdomsspelen i Göteborg der hun ble nummer to i lengde, nummer fire i høyde, nummer fire på 100 meter hekk og 
nummer seks på 200 meter i J16-klassen.

Hun deltok i European Youth Olympic Festival i Baku der hun vant sølv i lengde.

;2020
Lien fikk sitt første NM-gull for senior da hun vant lengde i Innendørs-NM, bare 16 år gammel.

Hun satte nye personlige rekorder med 1,82 i høyde i Trondheim 21. juni og 6,31 i lengde på Bislett stadion 30. juni. 
I høyde er hun nummer tre i Norge gjennom alle tider i 17-årsklassen bak Marianne Vikne og Hanne Haugland.

Under NM i friidrett 2020 vant hun både høyde og lengde, og tok dermed sine to første NM-gull for senior utendørs.

;2025
Under U23-EM i friidrett 2025 satte hun ny pers i høyde med 1,84 og endte på delt 5.-plass.

## Medaljer i norske mesterskap

## Referanser




## Eksterne lenker
* 
*  Mia Guldteig Lien – Norges Friidrettsforbund
Hellums kro

***Hellums kro*** er en norsk humor-serie på 6 episoder, serien gikk på NRK våren 2019. «Hellums kro» er en norsk humorserie med Bjarte Tjøstheim, Gine Cornelia Pedersen, Henrik Elvestad, Kristoffer Olsen, Sofia Knudsen Estefanos og Finn Schau. To eiere av veikroer pensjonerer seg og da bryter det ut full krig mellom de to daglige lederne som ser på seg selv som rettmessige arvtagere.

## Eksterne lenker
*
Per Andreas Haftorsen

**Per Andreas Haftorsen** (født 29. juni 1970) er en norsk tidligere fotballspiller.

Seksten år gammel meldte Per Andreas Haftorsen overgang fra  til lokalrival , som trengte ny reservemålvakt. 
Etter én sesong tilbragt på benken som reserve for Alf Nøkling, returnerte Haftorsen igjen til Haugar. 

Til tross for lite spilletid hos Haugar ble han i 1988 innkalt til juniorlandslaget. Haftorsen spilte seg etter hvert inn på laget til Haugar, og gjorde sine saker så bra at han i 1990 ble innkalt til .  ønsket å hente ham til Eliteserien foran 1990-sesongen. Heller enn å utfordre rutinerte Thor André Olsen om plassen mellom stengene hos Molde, valgte Haftorsen å bli i Haugar. I 1990-sesongen hjalp han Haugar rykke opp for spill på nest øverste nivå i det norske ligasystemet.

Etter én sesong med Haugar i 1. divisjon og spill på U21-landslaget, fristet  ham til Bergen med forståelsen om å ha blitt lovet fast plass mellom stengene. Hos Brann kjempet Haftorsen en hard kamp om plassen med Thor André Olsen. Da Haftorsen ikke maktet å fravriste Olsen plassen, valgte han å slå til på et tilbud om å tilbringe 1993 på utlån til BK Forward i svensk Division 1, hvor Benny Lennartsson var hans trener.

Da Brann ga uttrykk for å ønske Haftorsen tilbake på laget til 1994-sesongen, stilte han seg først positiv til det. Kort tid senere ombestemte han seg. Han valgte heller å flytte hjem til Haugesund, og ned to divisjoner, for å bli med på den første sesongen til nystiftede FK Haugesund, som var blitt opprettet som en sammenslåing av elitelagene til Haugar og Djerv 1919. Tre sesonger og to opprykk senere spilte Haftorsen i Eliteserien med FK Haugesund. Han spilte til sammen åtte sesonger hos FK Haugesund. Han valgte å legge hanskene på hylla i 2002 da han som en av flere spillere ble tvunget til et kraftig lønnskutt av FK Haugesund som på tidspunktet var havnet i en økonomisk krise.

I november 2002 ble han målvaktstrener for .

Han er sønn av tidligere landslagsmålvakt Per Haftorsen.

## Referanser


## Eksterne lenker
*
MF «Stolmasundet»

**MF «Stolmasundet»** var en norsk bilferge som gikk på Salthella - Mølna til 1998 da Stolmabrua åpnet.
Aphonus tridentatus

***Aphonus tridentatus*** er en bille som hører til familien skarabider (Scarabaeidae).

## Utseende
En forholdsvis liten (ca. 15 millimeter), kort og bred, hvelvet, blank, mørkbrun hornbille. Hodet er uten horn, pronotum er rundet, fint punktert og svært blankt. Hannen har en knøl ved forkanten av pronotum. Dekkvingene har kraftige punktrader. Undersiden er tett løedt med lange, oransje hår.

## Utbredelse
Arten er utbredt i det østlige USA og det sørøstlige Canada.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Aphonus]]* LeConte, 1856
******** ***Aphonus tridentatus*** (Say, 1823)

## Eksterne lenker
* 
* Bugguide.net - bilder av nordamerikanske arter
* Les Lucanidae du Monde - nettside om arten
Carcharodis

***Carcharodis*** er en slekt av biller som tilhører familiegruppen bladbiller (Chrysomelidae).

## Utseende

## Levevis
Både larvene og de voksne (imago) billene lever på planter i sivfamilien på fuktige steder.

## Utbredelse
Artene er utbredt på Madagaskar og i sentrale og sørlige deler av Afrika.

## Systematisk inndeling
Slekten blir noen ganger synonymisert med *[[Chaetocnema]]*.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **jordlopper**, Alticinae Newman, 1834
****** stammen Alticini
******** Slekten ***Carcharodis*** Weise, 1910
********* *[[Carcharodis congoana]]* (Weise, 1916)
********* *[[Carcharodis cristata]]* (Harold, 1879)
********* *[[Carcharodis durbanensis]]* Bechyné, 1954
********* *[[Carcharodis malvernensis]]* Bechyné, 1954
********* *[[Carcharodis rugiceps]]* (Balý, 1877)
********* *[[Carcharodis virens]]* Weise, 1910
 
## Eksterne lenker

*
Semanopterus subcostatus

***Semanopterus subcostatus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (ca. 15 millimeter), blankt mørkbrun hornbille. Hodet hos hannen har en spiss knøl midt i pannen. Pronotum er rundet og hvelvet, svært blankt og har en dyp lengdefure foran og bak, avbrutt i midten. Dekkvingene er har markerte punktrader, med en innsenkning på sidene bak "skuldrene". Beina er kraftige, leggene på mellom- og bakbeina med tverrkjøler som har kammer av korte, kraftige børster.

## Utbredelse
Arten er utbredt i det sørlige og østlige Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Semanopterus]]* Hope, 1847
******** ***Semanopterus subcostatus*** (Laporte de Castelnau, 1840)

## Kilder
* Dynastidae du Monde, nettside om arten https://unmondeencouleurs.piwigo.com/index?/category/6490-subcostatus_castelnau_1840

## Eksterne lenker
*
Musikkåret 1954

## Hendelser
### Første kvartal

### Andre kvartal

### Tredje kvartal

### Fjerde kvartal

## Fødsler

|-
|rowspan=2|Januar||19.||Katey Sagal ||  USA-amerikansk || skuespiller, sanger og forfatter ||align=center| ||align=center| ||
|-
|20.||Ray Weston ||  britisk || musiker (Wishbone Ash) ||align=center| ||align=center| ||

|rowspan=2|Februar||18.||Bertil Palmar Johansen ||  norsk || musiker og komponist ||align=center| || align=center| ||

|20.||Cato Sanden ||  norsk || artist, gitarist og låtskriver ||align=center|51 || || 
|-
|rowspan=2|April || 1. || Knut Værnes ||  norsk || jazzmusiker ||align=center| || align=center| || 
|-
| 12. || Tormod Eikill ||  norsk || musiker, journalist og prest ||align=center| || align=center| ||  

|Mai ||19. || Phil Rudd ||  australsk || musiker ||align=center| ||align=center| || 
|-
|rowspan=3|Juni ||12. || Jesper Lundgaard ||  || musiker ||align=center| ||align=center| || 
|-
| 20. || Michael Anthony ||  USA-amerikansk || bassist ||align=center| || align=center| || 
|-
| 22. || Al Di Meola ||  USA-amerikansk || gitarist ||align=center| ||align=center| || 

|Juli ||19. || Cecilie Ore ||  norsk || komponist ||align=center| ||align=center| || 
|-
|rowspan=4|August ||12. || Pat Metheny ||  USA-amerikansk || jazzmusiker ||align=center| ||align=center| || 
|-
| 17. || Eric Johnson ||  USA-amerikansk || gitarist ||align=center| ||align=center| || 
|-
| 21. || Bodil Niska ||  norsk || jazzmusiker ||align=center| ||align=center| || 
|-
| 25. || Elvis Costello ||  engelsk || musiker ||align=center| ||align=center| || 

|September || 28. || Petter Hermani ||  norsk || gitarist, låtskriver, produsent og lydtekniker ||align=center| ||align=center| || 
|-
|Oktober ||3. || Stevie Ray Vaughan ||  USA-amerikansk || gitarist ||align=center|35 ||align=center| || 

|rowspan=2|November ||8. || Rickie Lee Jones ||  USA-amerikansk || musiker og komponist ||align=center| ||align=center| || 

| 9. || Dennis Stratton ||  britisk || gitarist ||align=center| ||align=center| || 
|-
|rowspan=2|Desember ||3. || Ola Snortheim ||  norsk || musiker ||align=center| ||align=center| || 
|-
| 15. || Kine Hellebust ||  norsk || skuespiller og sanger ||align=center| ||align=center| || 
|}

## Dødsfall

|-
|rowspan=1|November ||30. || Wilhelm Furtwängler ||  tysk || dirigent og komponist ||align=center|68 ||align=center| ||
|}

## Årets album

* Blind Lemon Jefferson – *The Folk Blues of Blind Lemon Jefferson*
* Ella Fitzgerald – *Songs in a Mellow Mood*
* Billie Holiday – *Billie Holiday*
* Billie Holiday – *Billie Holiday at Jazz at the Philharmonic*

* Frankie Laine – *Mr. Rhythm*

## Årets hits & singler

## Priser/konkurranser


Wilhelm_Furtwängler_by_Emil_Orlik.jpeg|Wilhelm Furtwängler(1886–1954)
Tormod_Eikill.jpg|Tormod Eikill(1954–)


## Referanser
Ku’damm 59

***Ku'damm*** er entyskminiserie som ble sendt på ZDF i 2018. Den er en oppfølger til *Ku’damm 56.*

## Eksterne lenker
* Offisiell nettside
*
Yamaha FJR 1300

**FJR 1300** er en motorsykkel fra den japanske motorsykkelprodusenten Yamaha.

Sportsturneren ble introdusert i 2001, og med en nominell effekt på 105,5 kW (143,4 hk) og et dreiemoment på 134,4 Nm ved 7000 o / min, etablerte det nye segmentet ytelsesturnere innen turnusklassen. Fortsatt kontroversielt blant eksperter og fans er oppdraget til sportsturingen (høy motorkraft) eller den klassiske turneringen (ganske moderat mager vinkel).

Lignende modeller er Kawasaki 1400 GTR, BMW K 1600 GT, Triumph Trophy, Moto Guzzi Norge 1200.

## Eksterne lenker
* 
* https://www.yamahamotorsports.com/sport-touring/models/fjr1300a
15. serierunde i Toppserien 2020

**15. serierunde i [[Toppserien 2020]]** ble spilt fredag 16. oktober til søndag 18. oktober.











## Kampfakta

## Referanser
16. serierunde i Toppserien 2020

3 kamper i **16. serierunde i [[Toppserien 2020]]** ble spilt lørdag 31. oktober, de to siste ble spilt søndag 1. november.











## Kampfakta

## Referanser
17. serierunde i Toppserien 2020

Alle kampene i **17. serierunde i [[Toppserien 2020]]** ble spilt lørdag 7. november.











## Kampfakta

## Referanser
18. serierunde i Toppserien 2020

Den siste og **18. serierunde i [[Toppserien 2020]]** skulle spilles søndag 15. november. Denne ble utsatt til søndag 6. desember, med unntak av kampen mellom  og  som ble spilt på den opprinnelige datoen.

## Kampfakta

## Referanser
Einar Lyche

**Einar Lyche** (1830–1904) var en norsk teolog og skolebestyrer. Han var en av tre bestyrere og medeiere i Nissens Pikeskole, i dag Hartvig Nissens skole, fra 1865 til 1897.

Han var sønn av Halvor Heyerdahl Lyche, som var kontrollør i Christiania, og Dorothea Christine f. Holter.

Underveis i utdannelsen ved Det Kgl. Frederiks Universitet ble han huslærer for Henrich Bolman Biørn, sønnen til skipsreder Henrich Biørn jr. i Kragerø. Etter en tid dro han tilbake til Christiania for å bli ferdig med studiene, og Henrich Bolman Biørn flyttet da inn hos familien Lyche i Christiania. Einar Lyche ga ham privatundervisning samtidig som han selv fortsatte sine teologiske studier. Som nyutdannet cand.theol. giftet Einar Lyche seg 3. januar 1859 med sin tidligere elevs søster, Christiane Bolette Biørn (1835-1907).

Etter bryllupet arbeidet Lyche som lærer ved Nissens Pikeskole, der han allerede i studietiden hadde undervist blant annet i norsk og tysk. Som fast ansatt lærer underviste han også i engelsk og religion, og han foretok flere reiser i Europa for å styrke sine språkkunnskaper ytterligere. Da Hartvig Nissen ble ekspedisjonssjef for skolevesenet i 1865 ble Lyche og Johan Carl Keyser bestyrere og medeiere i skolen; Nissen fortsatt formelt som medbestyrer til 1872, da han ble etterfulgt av Bernhard Pauss i skolens leder- og eiertriumvirat. Den yngste av Christiane og Einar Lyches to sønner, Henrich Biørn Lyche (1863–1936) ble selv lærer ved Nissens Pikeskole.

## Referanser
Egill Hansen

**Egill Hansen** (født 11. februar 1929) er en norsk tidligere friidrettsutøver fra Rakkestad som representerte IK Tjalve.

Han vant åtte NM-gull og tre andre NM-medaljer på 100 meter, 200 meter og stafett i perioden 1952–1960.

## Medaljer i norske mesterskap

## Referanser




## Eksterne lenker
*  Egill Hansen – Norges Friidrettsforbund
Moto Guzzi Norge 1200

**Moto Guzzi Norge 1200** er en motorsykkel fra den italienske motorsykkelprodusenten Moto Guzzi. Den første generasjonen ble presentert på EICMA motorsykkelmessen i Milano 18. september 2005. Den siste generasjonen kom i modellåret 2011, parallelt med at Moto Guzzi som selskap fylte 90 år. På den tiden ble motoren oppgradert til fireventilteknologi i tillegg til endringer på dekselet og en motorisert frontrute. Bakkeklaringen ble økt og fjæringskomponentene ble overhalt sammen med mer effektive ABS-bremser.

## Modellnavn
Modellnavn  * Norge * stammer fra en motorsykkelferie til Nordkapp i Norge som Giuseppe Guzzi, bror til grunnleggeren, gjennomførte i 1928 med en Moto Guzzi GT fra det italienske hovedkvarteret i Mandello del Lario.

## Referanser
14. serierunde i Toppserien 2020

En framskutt kamp i **14. serierunde i [[Toppserien 2020]]** ble spilt onsdag 12. august, mens resten ble spilt helgen lørdag 3. og søndag 4. oktober.











## Kampfakta

## Referanser
Harald Ødegaard (friidrett)

**Harald Ødegaard** (født 25. april 1936) er en norsk tidligere friidrettsutøver som representerte IK Tjalve.

Han vant seks NM-gull og en NM-bronse på 200 meter og stafett i perioden 1953–1958.

## Medaljer i norske mesterskap

## Referanser




## Eksterne lenker
*  Harald Ødegaard – Norges Friidrettsforbund
Bjørn Berglund

**Bjørn Berglund** (født 22. april 1938) er en norsk tidligere friidrettsutøver som representerte IK Tjalve.

Han vant 13 NM-gull og tre NM-sølv på 400 meter, 400 meter hekk, lengde og stafett i perioden 1956–1963.

## Medaljer i norske mesterskap

## Referanser




## Eksterne lenker
*  Bjørn Berglund – Norges Friidrettsforbund
Terje Schrøder-Nielsen

**Terje Schrøder-Nielsen** (født 29. januar 1945) er en norsk tidligere friidrettsutøver fra Majorstuen som representerte IK Tjalve.

Han vant 7 NM-gull og 16 NM-medaljer på 1500 meter, 5000 meter, stafett og terrengløp i perioden 1963–1970.

## Medaljer i norske mesterskap

## Referanser




## Eksterne lenker
*  Terje Schrøder-Nielsen – Norges Friidrettsforbund
Christine Norby

**Ovidia ''Christine ''Fredrikke Norby** (født Møller 29. januar 1848 i Christiania, død 10. mars 1932 i Oslo) var en norsk forfatter som skrev underholdningromanser som oftest ble utgitt i små formater.

## Liv og virke
Christine Norby bokdebuterte bare 21 år gammel med *Det lokkende avertissement* i 1869. Hun utga boken under psevdonymet S.S., et skalkeskjul hun skulle benytte de to neste tiårene. Boken ble solgt til inntekt for *Lærerindernes Pesjonsforening*.

Etter et avbrudd gjenopptok hun forfatterskapet i 1897 med utgivelsen *Lyse Billeder*. Fra og med denne boken utga hun bøker under sitt eget navn. Til *Den nye eventyrboken* som utkom i 1924 skrev hun fortellingen *Spill opp mine mus, dans mine votter*.

Hun ble 15. mars 1932 bisatt på Vår Frelsers gravlund i Oslo.

## Familie
Christine Norby var datter av oberstløytnant Peter Christian Frederik Møller og Johanne Fredrike Christine Brandt.
Hun ble i 1876 gift med ekspedisjonssjef Martin Kristian Norby.

## Bibliografi
* 1869: *Det lokkende avertissement*, under psevdonymet S.S., Fabritius, Christiania
* 1871: *Hvad Lønnetræet fortalte*, under psevdonymet S.S., Malling, Christiania
* 1878: *I en Aftentime – to Smaastykker*, under psevdonymet S.S.
* 1882: *Vor Ven Unkas – en Fortælling fra Virkeligheden for smaa Dyrevenner*, under psevdonymet S.S., Werner, Kristiania
* 1885: *Ti Slag Ris – sælsom Fortælling*, under psevdonymet S.S., Olsen, Kristiania
* 1885: *En betlers hjem*, under psevdonymet S.S., Kristiania
* 1886: *Hjemturen overland – et virkeligt Reiseeventyr*, under psevdonymet S.S., Werner, Kristiania
* 1897: *Lyse Billeder – fortælling*, Steen, Kristiania
* 1899: *Bedstemor*, Steen, Kristiania
* 1899: *Gode Ord paa Veien*, Berntzen
* 1900: *Onkel Otto*, Steen, Kristiania
* 1901: *Udenfor og indenfor*, Steen, Kristiania
* 1902: *Blandt smaafolk*, Fabritius, Kristiania
* 1910: *I Klokkergaarden*, Stenersen, Kristiania

## Referanser


## Kilder
* 
*
Christa Schroeder

**Christa Schroeder** (født 19. mars 1908 i Hannoversch Münden i Det tyske keiserrike, død 28. juni 1984 i München) var mellom 1933 og 1945 en av Adolf Hitlers privatsekretærer. Sammen med Johanna Wolf, Traudl Junge og Gerda Christian utgjorde hun de såkalte .

## Liv og virke
### Bakgrunn
Christa Schroeder var født i småbyen Hannoversch Münden og flyttet til Nagold i Württemberg etter foreldrenes død. Der arbeidet hun som advokat fra 1929 til mars 1930.

### Arbeid for Hitler
I begynnelsen av 1930-årene  var Schroeder stenograf ved Sturmabteilungs (SA) lederstab. Hun lærte Adolf Hitler å kjenne kort etter at han var blitt utnevnt  til Tysklands rikskansler den 30. januar 1933. Senere samme år fikk hun ansettelse hos Hitler.

I 1938 forlovet hun seg med den jugoslaviske diplomaten Lav Alkonic fra Beograd. Tre år etter ble forlovelsen hevet; Hitler hadde blitt oppmerksom på den, og tolererte den ikke.

Schroeder bodde i Hitlers høykvarter *[[Wolfsschanze]]* fra 1941 til 1944. I andre verdenskrigs sluttfase var hun i Adolf Hitlers bunker i Berlin fra når han flyttet dit i januar 1945. Frem til sent i april 1945 pleide Hitler som regel å spise sin lunch med Schroeder og med en annen av sekretærene, Johanna Wolf. Hun ble fløyet ut fra Berlin den 22. april 1945.

### Etterkrigstiden
Hun ble tatt til fange av de allierte  in Hintersee i nærheten av Berchtesgaden og satt internert til mai 1948. Forhørsprotokoller fra denne tiden, og intervjuer etter løslatelsen, ligger til grunn for Albert Zollers *Hitler privat: Erlebnisbericht seiner Geheimsekretärin*, som utkom i 1949.  

Hun levde til slutt tilbaketrukket i München, og arbeidet som sekretær i et byggefirma. Hun døde der den 28. juni 1984 i en alder av 76 år..

I 1985, etter hennes død, utkom hennes memoarer *Er war mein Chef* (= Han var min sjef). Den er utskrevet fra hennes stenografisk etterlatte manuskript.

## Utmerkelser
* NSDAPs partitegn i gull: 30. januar 1938.

## Referanser


## Litteratur
* Anton Joachimsthaler (utg.): *Er war mein Chef. Aus dem Nachlaß der Sekretärin von Adolf Hitler.* Langen-Müller, München u.&nbsp;a. 1985, ISBN 3-7844-2059-1 (5., überarbeitete Auflage. ebenda 1992).
* Joachimsthaler, Anton (2000): *The Last Days of Hitler: Legend, Evidence and Truth*. London: Cassell. ISBN 978-1-4072-2133-5
*
* Albert Zoller: * Hitler privat: Erlebnisbericht seiner Geheimsekretärin*. Droste-Verlag, Düsseldorf 1949.
Walter Adolph

**Walter Adolph**, pseudonym: *Wilhelm Leibusch* (født 21. november 1902 i Berlin-Kreuzberg i Keiserriket Tyskland; død 25. april 1975 i Berlin), var en katolsk prest, kirkehistoriker, redaktør og forfatter. 

## Liv og virke

Etter sitt *[[Abitur]]* i 1921 studerte han teologi i Breslau og ble presteviet i 1927.  Han var fra 1932 til 1936 redakrør for det katrolske kirkebladet (Kirchenblatt) for bipedømmet Berlin. Fra 1933 til 1936 hadde han ledelsen for den katolske kirkelige presse overfor  Reichspressekammer, det nazistiske statsorgan som hadde makt til å reagere mot medier som ikke ensrettet seg, enten ved å nedlegge dem eller ved for eksempel med å ikke tildele dem papir. Walter Adolph kunne se at det bes strammet inn stadig mer  som krigen skred frem. 

I 1945 ble han domkapitular og samme året leder for *Petrusblatt* og *Morus-Verlag*. I 1947 ble han leder for *Bischöfliche Pressestelle Berlin*. Fra 1961 til 1969 var han generalvikar under biskop Alfred Bengsch.

Hans grav er på domkirkegården St. Hedwig i Berlin-Reinickendorf.

## Verker
* *Im Schatten des Galgens. Zum Gedächtnis der Blutzeugen in der nazionalsozialistischen Kirchenvervolgung*, Berlin 1953
* *[[Erich Klausener]]*, Berlin 1955.
* «Ziel und Taktik der Kirchenpolitik Hitlers insbesondere gegenüber der Katholischen Kirche», i: Wichmann-Jahrbuch XXIV/XXIX, Berlin 1957/58, s. 131–142.
* *Hirtenamt und Hitlerdiktatur*, Berlin 1965.
* *Einer aus der Lausitzer Straße. Eine katholische Jugend in Berlin-Kreuzberg zu Anfang des Jahrhunderts*, Berlin 1968.
* *Kardinal Preysing und zwei Diktaturen. Sein Widerstand gegen die totalitäre Macht*, Berlin 1971.
* *Die katholische Kirche im Deutschland Asolf Hitlers*, Berlin 1974.
* «Erinnerungen 1922–1933», i: Wichmann-Jahrbuch XXIV/XXIX (1970/75), Berlin 1976, s. 34–85.
* «Adolf Hitlers religiöse und sittliche Entwicklung», i: Wichmann-Jahrbuch XXIV/XXIX (1970/75), Berlin 1976, s. 95–117.
* *Geheime Aufzeichnungen aus dem nationalsozialistischen Kirchenkampf 1935–1943*. Bearb. v. U. von Hehl, 4. Aufl., Mainz 1987.

## Litteratur
* H. Krone: *Walter Adolph zum Gedenken*, i: Wichmann-Jahrbuch XXIV/XXIX (1970/75), Berlin 1976, s. 7–9.

## Referanser


## Eksterne lenker
*
Mickey svinger opp

***Mickey svinger opp*** (orig. *Babes in Arms*) er en amerikansk filmmusikal fra 1939 regissert av Busby Berkeley og basert på broadway-musikalen Babes in Arms fra 1937.

Hovedrollene spilles av Judy Garland og Mickey Rooney. Dette var Garland og Rooneys andre musikal sammen, etter *[[Andy Hardy og kjærligheten]]*.

## Handling
I 1921 kunngjør vaudeville-artist Joe Moran at hun har født en sønn. Sønnen hans Michael Moran (spilt av Mickey Rooney) produserer sanger, og han selger en av sangene sine for 100 dollar.

En dag får Mickey vite at foreldrene Joe og Florrie (spilt av Grace Hayes) skal reise på ferie uten barna deres, noe Michael ikke liker. Men aller barna begynner deretter å planlegge deres eget vaudeville-show.

## Rolleliste
* Mickey Rooney - Mickey Moran
* Judy Garland - Patsy Barton
* Charles Winninger - Joe Moran
* Guy Kibbee - Judge John Black
* June Preisser - "Baby" Rosalie Essex
* Grace Hayes - Florrie Moran
* Betty Jaynes - Molly Moran
* Douglas McPhail - Don Brice
* Rand Brooks - Jeff Steele
* Leni Lynn - Dody Martin
* Margaret Hamilton - Martha Steele 
* Joseph Crehan - Mr. Essex
* George McKay - Brice
* Henry Roquemore - Shaw
* Lelah Tyler - Mrs. Brice

## Referanser


## Eksterne lenker
*
Lillesand Pride

**Lillesand Pride** er et årlig kulturarrangement i Lillesand for til støtte for lesbiske, homofile, bifile og transpersoner (LHBT). Initativtakerne Aileen Riste Bårdsen og Lars Emil Nielsen arrangerte for første gang arrangementet i 2018 med en egen pride parade gjennom Lillesands gater. Lillesand Pride kom i stand i forbindelse med festivalen *[[Skeive Sørlandsdager]]*, som siden begynnelsen av 2000-tallet har blitt arrangert i Kristiansand.  
I 2020 foregikk deler av arrangementet til sjøs med en egen båtparade.

## Arkiv
På KUBEN oppbevares plakater, et banner samt et regnbueflagg som ble brukt i pride-paraden i 2019. Dette ble samlet inn av Aust-Agder museum og arkiv for å dokumentere begivenheten for ettertiden.

## Referanser


## Eksterne lenker
*
Arne Næss Olstad

**Arne Næss Olstad** (født 10. april 1954 død, 16. april 2016) var en norsk visesanger og musikkforfatter fra Nordvi Gård, Ottestad i Stange kommune. Olstad var sønn av Kristoffer Olstad og Aase Amalie Næss. Olstad sto bak blant annet «Ingen elsker som en romedøl», «Tømmerhøggeren» og «Stange i driv». Arne Næss Olstad ble tildelt Stangeprisen i 2015 for sin innsats.

## Referanser
Hoka One One

**Hoka One One** (ofte kalt bare **Hoka**) er et fransk selskap som produserer joggesko. 

Selskapet ble etablert i 2009 av Nicolas Mermoud og Jean-Luc Diard, som tidligere jobbet i Salomon Group. De designet en sko som hadde en kraftig («oversized») såle med god demping, med en 29 mm tykk såle som ble utviklet i samarbeid med en kinesisk skofabrikk. Navnet er hentet fra maorisk språk, og betyr løst oversatt «å fly (over bakken)». 

Hoka ble kjøpt opp av Deckers Outdoor Corporation i 2013, og har hovedkontor i Goleta i California. 

## Referanser


## Eksterne lenker
*
Nicotiana glauca

***Nicotiana glauca*** er en plante i søtvierfamilien.

Den er en eviggrønn busk eller lite tre som kan bli 6 m høy. Veden er myk, og planten er rikt forgrenet. Bladene sitter spredt og er elliptiske, lansettformede eller ovale, tilspissede, langstilkede, blå- eller grågrønne og 5–25 cm lange. Blomstene er grønngule, 3–4 cm lange og samlet i topper. Frukten er en eggformet kapsel som er 7–10 mm lang og delt i to kammer.

I det opprinnelige utbredelsesområdet pollineres planten utelukkende av kolibrier. Når den er innført til områder med pollinerende fugler, blir den pollinert av for eksempel kolibrier i California og solfugler i Sør-Afrika og Israel. Der slike pollinatorer mangler, er planten sjølpollinerende. En voksen plante produserer årlig  frø, og nesten alle er spiredyktige.

*Nicotiana glauca* vokser vilt i nordvestlige Argentina og Bolivia. Den dyrkes som prydplante og er vanlig forvillet i Nord- og Mellom-Amerika, Afrika, Australia og middelhavslandene. Den er i stand til å vokse på steder der få andre planter trives som Negevørkenen og lavaslettene på Kanariøyene og Hawaii. Noen steder, for eksempel på Ascension, er den en invaderende art som truer biologisk mangfold.

## Galleri

Starr 040513-0012 Nicotiana glauca.jpg|Vekstform på Hawaii
Nicotiana glauca kz02.jpg|Stamme
Nicotiana glauca (8694803666).jpg|Blomster
Nicotiana glauca leaf Los Angeles.jpg|Blad
Starr 061114-9888 Nicotiana glauca.jpg|Frøkapsler
N.glauca-sim-1.jpg|Frø


## Litteratur
* 
* 
* 
* 

## Eksterne lenker
*
Gustav Norberg

**Gustav Robert Norberg** (1870–1955) var en norsk fotograf som var aktiv i Tvedestrand i perioden 1899–1939.

## Tidlig liv
Nordberg ble født i Sverige. Faren var svensk og moren var norsk. Da Gustav var ung bosatte familien seg på Borøy utenfor Tvedestrand. Han dro tidlig til sjøs og utdannet seg til styrmann. På en overfart ble han syk av malaria, noe som førte til at han mistet hørselen. Han måtte oppgi sjømannsyrket.

## Fotografvirksomhet
I 1897 gikk han i lære hos fotograf Finne i Christiania. I 1898 etablerte han seg som fotograf på Borøy og året etter flyttet han fotovirksomheten til Tvedestrand. Her hadde han eget fotoatelier frem til 1939.

## Fotosamling
En fotosamling etter Gustav Norberg befinner seg i dag ved Kuben i Arendal. Samlingen er en liten del av hele hans produksjon og inneholder familiebilder, portretter, begivenheter, fest og hverdag i familien og nabolaget i Tvedestrand og omegn. 

## Kilder
Hvoslef, Kjell Lund. Sørlandet fag-fotografer og Sørlandske fotograflaug 1850-1920-1988. 1988
Danielsen, Daniel og Jensen, Sophus. Dypvåg: Gårds- og slektshistorie. Bind 1. Kildahls boktrykkeri. 1965

## Referanser


## Eksterne lenker
* 
*
William Carr (historiker)

**William Carr** (født 1. april 1921 i Workington i Cumberland i Storbritannia, død 20. juni 1991 i Sheffield) var en britisk historiker som beskjeftiget seg med tysk historie. 

Carr studerte historie ved University of Birmingham, der han ble hedret med en pris for europeisk historie. Han avbrøt studiene ved Tysklands invasjon av Sovjetunionen i 1941. Carr gjorde tjeneste i Signals Corps og i Royal Artillery. Etter andre verdenskrig arbeidet han som oversetter ved avhør av tyske krigsfanger innen han gikk inn i Field Security Police. 

Carr vendte tilbake til Universitetet i Birmingham i 1947, avla eksamen der i 1948 og tok doktorgraden i 1955. I 1952 ble han *Lecturer* i historie ved  University of Sheffield i 1963 *Senior Lecturer* og i 1970 *Reader*. I 1979 fikk han et professorat som han stod i til han gikk i pensjon i 1986. 

Det året han døde ble han tildelt det tyske Bundesverdienstkreuz.

## Verker
* *Schleswig-Holstein 1815–1848. A Study in National Conflict.* Manchester University Press, Manchester 1963.
* *A History of Germany, 1815–1945.* London 1969; 2. utg. 1979; 3. utg. *A History of Germany, 1815–1985.* 1987; 4. utg. 1991.
* *Arms, Autarky, and Aggression.* Edward Arnold, London 1970.
* *Hitler. A Study in Personality and Politics.* Edward Arnold, London 1978; op tysk: Kohlhammer, Stuttgart 1980.
* *Poland to Pearl Harbor.* Edward Arnold, London 1985.
* *The Origins of the Wars of German Unification.* Longman, London 1991.

## Referanser

## Litteratur
* Ian Kershaw: *Obituary: William Carr (1921–1991)*, i: *[[German History]]*, Bind 9, 1991, Hefte 3, s. 327–329.
William Carr

**William Carr** er navnet til flere personer:

* William Carr (roer) (1876-1942), amerikansk roer
* William Carr (historiker) (1921-1991), britisk historiker
Referansebudsjettet

**Referansebudsjettet** er en oversikt som viser alminnelige forbruksutgifter for ulike typer husholdninger i Norge. Budsjettet utarbeides av Forbruksforskningsinstituttet SIFO ved Oslomet – storbyuniversitetet, og brukes som en etablert norm for rimelige utgifter. Det er også kjent som SIFOs referansebudsjett eller Standardbudsjettet.

## Historie
Referansebudsjettet ble først utviklet av SIFO i 1987, på oppdrag fra det daværende Sosialdepartementet. Formålet var å etablere en standard for fastsettelse av offentlige økonomiske overføringer til norske husholdninger. Budsjettet brukes stadig som referanseverktøy, og SIFO utvikler det nå ved bruk av midler fra egne bevilgninger.

## Formål og funksjon
Referansebudsjettet viser hva det koster å leve på et rimelig forbruksnivå for den enkelte husholdning. Med et rimelig forbruksnivå menes et forbruk som kan godtas av folk flest, og som de fleste nordmenn – uavhengig av inntekt – kan leve på uten å skille seg for mye ut. Dette nivået skal oppfylle kravene til helse- og ernærings-standarder, og inkludere kostnader forbundet med deltakelse i de vanligste fritidsaktivitetene. Budsjettet innbefatter både vanlige, løpende utgifter til mat, klær, hygieneartikler og lignende, samt utgifter til sjeldnere innkjøp av varige forbruksgjenstander som møbler og elektrisk utstyr. Utgifter til bolig, feriereiser, tobakk og alkohol, gaver og helsetjenester er ikke inkludert. 

Budsjettet inneholder satser for følgende utgiftskategorier:

* Mat og drikke
* Klær og sko
* Personlig pleie
* Lek og mediebruk
* Reisekostnader (til arbeid o.l)
* Spedbarnsutstyr
* Andre dagligvarer
* Husholdningsartikler
* Møbler
* Mediebruk og fritid
* Bilkostnader (drift og vedlikehold)
* Barnehage 
* Skolefritidsordning (SFO) 

Referansebudsjettet oppdateres jevnlig, ved å justere for prisutvikling for de ulike forbruksområdene som inngår i budsjettet. I enkelte år blir også varesammensetningen som budsjettet er basert på justert, slik at denne reflekterer forbruksutviklingen.

## Kalkulator
På SIFOs nettside er det opprettet en kalkulator der husholdninger kan regne ut sine egne budsjetter, basert på antall personer i husstanden, samt deres kjønn, alder og brutto årsinntekt. Kalkulatoren finner du her.

## Referanser


## Eksterne lenker

* Øybø, A.M. (2005) Standardbudsjettet – en oversikt over anvendelsesområder. Prosjektnotat nr 7-2005.
Et sted å høre til

***Et sted å høre til*** (orig. **A Place to Call Home**) er en australsk TV-serie skapt av Bevan Lee. Serien hadde premiere den 28. april 2013 på Seven Network og sluttet den 21. oktober 2018.

## Hovedroller
*Marta Dusseldorp som Sarah Adams
*Noni Hazlehurst som Elizabeth Bligh
*Brett Climo som George Bligh
*David Berry som James Bligh
*Arianwen Parker-Locklear som Olivia Bligh
*Abby Earl som Anna Bligh
*Aldo Mignone som Gino Poletti
*Sara Wiseman som Carolyn Bligh
*Frankie J. Holden som Ray Briggs
*Jenni Baird som Regina Standish

## Eksterne lenker
*
Olav K. Venås

**Olav Kittilson Venås** (1877-1957) var en felemaker fra Gransherad i Telemark.

Han lagde mange svært gode feler. Mange kjente spellemenn, kanskje særlig fra Telemark spilte på feler Olav K. Venås hadde laget Blant dem Johannes Dahle og Gunnar Dahle fra Tinn og Hølje Wårstulen fra Gransherad. Mange nålevende spellemenn spiller også på feler laget av Olav K. Venås. 

Olav K. Venås var far til den kjente kvedaren Åste Nisi.

## Referanser
Referansesystem

**Referansesystem** i fysikk er et tenkt, rigid legeme som benyttes til å angi posisjon til andre gjenstander eller punkt.  For det formål velger man et koordinatsystem som følger med legemet. Systemet inneholder også standard klokker som antas å gå i takt. Når noe skjer et eller annet sted, kan en observatør på samme sted lese av stedskoordinatene for hendelsen samtidig med at hun kan lese av på sin klokke når den skjedde. 

Et inertialsystem er et referansesystem hvor Newtons lover gjelder. For eksempel er et referansesystem som sitter fast på Jordens overflate, en god tilnærmelse til et inertialsystem når man ser bort fra dens rotasjon om sin egen akse. Den skaper små, fiktive krefter som virker på samme måte som gravitasjon og referansesystemet er i virkeligheten ikke-inertielt.

Ifølge Newtons første lov vil alle inertialsystem som beveger seg relativt til hverandre med konstante hastigheter, være inertialsystem. Alle klokker i de forskjellige systemene er også antatt å gå i takt og dermed vise samme tid. Ved bruk av standard målestaver finner man da at geometrien i dette systemet er euklidsk.

Albert Einstein viste at relativitetsprinsippet som første ble formulert av Galileo Galilei, medfører at lyshastigheten skal være den samme i alle inertialsystem. Dette har som konsekvens at klokkene i forskjellige inertialsystemene strengt tatt ikke går i takt med hverandre og tidspunktene for de samme hendelser må relateres ved den spesielle relativitetsteorien.

Hvordan fysiske fenomen kan beskrives i ikke-inertielle referansesystem, viste Einstein noe senere i sin generelle relativitetsteori. Klokker på forskjellige steder vil da vanligvis gå i utakt og geometrien er ikke-euklidsk. Disse effektene er i dag innebygd i GPS-systemet for posisjonsbestemmelse på Jorden. På samme måte tillater denne teorien å benytte et referansesystem som omfatter hele Universet og er rammeverket for moderne kosmologi.

## Referanser
Walter Görlitz

**Walter Görlitz** (født 24. februar 1913 i Frauendorf i Kreis Randow tett på Stettin i Preussen i Keiserriket Tyskland, død 4. oktober 1991 i Hamburg) var en tysk forfatter, historiker og publisist.

## Liv og virke
Walter Görlitz var legesønn fra Pommern. Han gikk på humanistisk gymnasium i Stettin (Marienstiftsgymnasium). Etter sitt *[[Abitur]]* studerte han medisin og historie ved universitetet i Rostock, der han leide hos Walter Kempowskis foreldre. 

Fra 1936 arbeidet han som fri forfatter. I 1955 overtok han ledelsen av fagfeltet kulturpolitikk i Hamburg-redaksjonen av avisen *[[Die Welt]]*. Fra 1968 ledet han området for samtidshistorie.

Walter Görlitz skrev flere bøker om historiske emner, og da fortrinnsvis militærhistorie. Han utgav Wehrmacht-generalfeltmarskalkene Friedrich Paulus' og Wilhelm Keitels etterlatte skrifter, og likeså admiral Georg Alexander von Müllers.

Görlitz mottok i 1984 Den pommerske kulturpris.

## Verker i utvalg
* *Wächter der Gläubigen. Der arabische Lebenskreis und seine Ärzte.* Hamburg 1936
* *Mussolini – Sendung und Macht (Geschichte eines Lebens).* Leipzig 1939
* *Russische Gestalten. Russische Geschichte in Einzelbildern.* Hüthig & Co., Heidelberg/Leipzig/Berlin 1940 (Peter der Große, Stenka Rasin, Gregor Potemkin, Alexander Suworow, Michael Bakunin, Fedor Dostojewski, Michael Skobelew, Konstantin Pobjedonoszew, Leo Tolstoi und Grigori Rasputin)
* *Der deutsche Generalstab. Geschichte und Gestalt, 1640–1945.* Verlag der Frankfurter Hefte, Frankfurt/M. 1950
* *Die Junker – Adel und Bauer im deutschen Osten. Geschichtliche Bilanz von 7 Jahrhunderten.* Glücksburg 1956
* *Adolf Hitler* (= *Persönlichkeit und Geschichte*; Bd. 21/22). Göttingen 1960
* *Kleine Geschichte des deutschen Generalstabes.* Berlin 1967
* *Hannibal : eine politische Biographie*. Kohlhammer, Stuttgart 1970
* *Model : Strategie der Defensive.* Wiesbaden 1975
* *Geldgeber der Macht – wie Hitler, Lenin, Mao Tse-tung, Mussolini, Stalin, Tito ihren Aufstieg zur Macht finanzierten.* Düsseldorf, Wien 1976
* *Die Prussen – die alten Bewohner Ostpreussens. Geschichte, Kultur und Verschmelzung mit den Deutschen*. Landsmannschaft Ostpreussen (Hrsg.), Hamburg 1980
* *Model – Der Feldmarschall und sein Endkampf an der Ruhr*. Universitas, München 1989, ISBN 3-8004-1193-8
* *Geschichte des deutschen Generalstabes von 1650–1945.* Augsburg 1997, ISBN 3-86047-918-0

## Litteratur
* Michael Paulwitz: *Walter Görlitz: JeMiè. Symbol für Kroatien. Die Biographie*. I: Gabriel Adriányi, Horst Glassl, Ekkehard Völkl (Hrsg.): *Ungarn-Jahrbuch*, Band 21, J. 1993/94, Verlag Ungarisches Institut, München 1995, S. 241 f.
* Eckhard Wendt: *Stettiner Lebensbilder* (= *Veröffentlichungen der [[Historische Kommission für Pommern|Historischen Kommission für Pommern]].* Reihe V, Band 40). Böhlau, Köln/Weimar/Wien 2004, ISBN 3-412-09404-8, S. 189–190.

## Referanser


## Eksterne lenker
* 
* Der Spiegel: *Generalstab: Der Gefreite schlief*, 40/1950, s 11–13, 4. april 1950
Lina Wertmüller

**Lina Wertmüller** (født 14. august 1928 i Roma, død 9. desember 2021) var en italiensk manusforfatter og filmregissør.

I 1976 ble hun den første kvinnen noensinne til å bli nominert til en Oscar i kategorien beste regi.

## Filmografi (utvalg)
* 1973 – Kjærlighet og anarki
* 1975 – Syv skjønnheter 
* 1978 – Blodfeide
* 1985 – Brennpunkt Napoli

## Referanser


## Eksterne lenker
*
Silje Gundersen

**Silje Gundersen** (født 8. februar 2004) er en norsk ishockeyspiller. Hun spiller for det norske landslaget og for Stavanger Oilers men er fra Søgne og har Kristiansand Ishockeyklubb som moderklubb.

## Referanser


## Eksterne lenker
*
Marit Krogsæter

**Marit Nerås Krogsæter** (født 24. juni 1992) er en norsk politiker som representerer Senterpartiet. Hun var fylkesleder i Møre og Romsdal Senterparti (2022-2024). Hun har vært gruppeleder for fylkestingsgruppen til Senterpartiet i Møre og Romsdal (2019-2023), og leder av kultur-, næring og folkehelseutvalget i Møre og Romsdal fylkeskommune (2015-2019 og 2019-2023). Hun representerte Senterpartiet i Ålesund kommunestyre (2019-2023).

Krogsæter var 2. vara til Stortinget fra 2013-2017 og 2017-2021.

Marit Nerås Krogsæter er utdannet som lektor i nordisk språk fra Norges teknisk-naturvitenskapelige universitet og jobber som lektor ved Spjelkavik videregående skole i Ålesund.

Krogsæter er styreleder i Operaen i Kristiansund (2023-).

## Referanser
Stian Sandø

**Stian Sandø** (født 1992) er en norsk programleder.

Han gikk på Ski videregående skole og har studert master i datateknikk på Norges teknisk-naturvitenskapelige universitet. Han har også utviklet mobilappen .  Han var programleder i *[[Newton (TV-program)|Newton]]* fra 2015 til 2017 samt YouTube-satsningen til programmet.

Sandø har norsk far og mor opprinnelig fra Malaysia. Han har deltatt på *[[Farmen kjendis (Norge) sesong 2|Farmen kjendis]]*.

I 2021 deltok han i en episode av i gameshowet *[[Fangene på fortet]].*

## Referanser
Tobakkslekta

* skogtobakk (*N.&nbsp;sylvestris*)
* vingetobakk (*N.&nbsp;alata*)
* *[[Nicotiana glauca]]*
* bondetobakk (*N.&nbsp;rustica*)
* prydtobakk (*N.*&nbsp;×&nbsp;*sanderae*)
* virginiatobakk (*N.&nbsp;tabacum*)

**Tobakkslekta** (*Nicotiana*) er ei planteslekt i søtvierfamilien.

Artene er urter, busker eller små trær med enkle hår og kjertelhår. Bladene er stilkete eller sittende. Blomsterstanden er en topp eller klase, men hos noen sitter blomstene enkeltvis. Blomstene dufter som regel og er ofte iøynefallende. De er zygomorfe og fire- eller femtallige. Krona er rørformet, kjegleformet eller tungeformet. Frukten er en kapsel med mange små frø.

Tobakkslekta er utbredt i Amerika, sørvestlige Afrika, Australia og på stillehavsøyene. Virginiatobakk (*N.&nbsp;tabacum*) og bondetobakk (*N.&nbsp;rustica*) dyrkes for produksjon av tobakk. Flere andre arter og hybrider brukes som prydplanter.

## Litteratur
* 
* 
* 

## Eksterne lenker
*
Rádjoaivi

**Rádjoaivi** (nordsamisk – historisk også skrevet *Raddjoaivi*, finsk: *Rajapää*, skoltesamisk: *Raajjvueiʹvv*, enaresamisk: *Räjiuáivi*) er et fjell i Sør-Varanger kommune i Finnmark og Enare kommune i Finland. Det høyeste punktet er på 331 meter over havet og ligger på norsk side, rundt 100 meter øst for riksgrensa. 200 meter nordvest for toppen ligger Riksrøys 353. Rádjoaivi er det høyeste punktet på fjellvidda Váhčir, som går fra Enaresjøen i sørvest til fjordene i Sør-Varanger i nordøst. 

## Referanser
Marit Nordby

**Marit Synnøve Nordby** (født Gjeterud 16. juni 1925 på småbruket Gjeterud i Grue, død 17. april 2021 i Ullensaker) var en norsk forfatter, psykoterapeut og adjunkt som har skrevet bøker for barn og voksne.

## Liv og virke
Marit Nordby var adjunkt med utdannelse som spesialpedagog og gruppepsykoterapeut fra Nic Waals Institutt i Oslo. Hoveddelen av sin utdannelse fikk hun i Danmark, hvor hun også arbeidet fire år ved Børnepsykiatrisk Hospital i Århus. Hun var en tid bestyrer ved Bleiker behandlingshjem i Asker. Sine siste yrkesaktive år var hun tilknyttet pedagogisk/psykologisk tjeneste i Ullensaker kommune.

Under navnet Marit Gjeterud fikk hun i 1971 sin bokdebut med novellesamlingen *Over hundre knuter*, som utkom på Gyldendal. Hennes første roman, *Synnes verden* kom i 1975. Deretter skrev hun en rekke barnebøker, hvorav flere har den funksjonshemmede gutten Ole-Martin i hovedrollen. *Ole-Martin står på* ble i Tyskland i 1979 innstilt til prisen for årets beste bok om funksjonshemning. Hun har også skrevet bøker om Alzheimers sykdom, og på 2000-tallet et par selvbiografiske verker. 
 
## Familie
Marit Nordby var datter av Petter Christiansen Gjeterud og Henriette Christine Halvorsdatter Vollsnes, og vokste opp på småbruket Gjeterud i Solør som den yngste av 11 søsken. Hun var søster av forfatteren Olga Gjeterud, som skrev under psevdonymet Ragne Solås. Hun ble gift med Harald Nordby (1917-1993).

## Bibliografi
* 1971: *Over hundre knuter*, noveller, Gyldendal, Oslo
* 1975: *Synnes verden*, roman, Gyldendal, Oslo
* 1977: *Hvis de andre sier JA til meg*, Oslo
* 1978: *Ingen skygge uten lys*, fortellinger, Gyldendal, Oslo
* 1979: *Ole-Martin står på*, Oslo
* 1983: *Jeg er Ole-Martin*, Oslo
* 1990: *Den gangen far ikke var død*, Aschehoug, Oslo
* 1997: *Eirin og Anders – om samliv og Alzheimers sykdom*, INFO-banken, Vestfold
* 1998: *Anders på sykehjemmet – mer om Eirin og Anders*, INFO-banken, Vestfold
* 2009: *Barn jeg har møtt – en annerledes selvbiografi*, Oslo
* 2010: *Minner*, Kløfta
* 2015: *Med pensel og penn*, sammen med illustratøren Kari Edit Hafseng, Oslo

## Referanser


## Kilder
* 

## Eksterne lenker
* Norske Serier: Marit Synnøve Nordby , besøkt 23/6 2020.
Arne Poul Lütken Rassét

**Arne Poul Lütken Rassét** (født 21. september 1918 i Århus, Danmark, død 16. august 1987 i Norrköping, Sverige) var musiker, orkesterleder og komponist. Han arbeidet som kapellmester ved Norrköpings byteater fra 1963 til 1984.

Rasseét mottok stipend fra SKAP - Föreningen Svenska Populäraktörer i 1969.

Han var født **Rasmussen** og brukte først kunstnernavnet **Arne Ras** (forkortelse av Rasmussen)**,** deretter **Arne Rassét.** Han brukte også kunstnernavnet **«Fobber»** i forbindelse med diktning og prosa.

## Referanser


## Eksterne lenker
* Personlig historie og presseomtale på slektsdata.no.
Dinocephaler

**Dinocephalene** var en gruppe therapsider (avanserte pattedyrliknende krypdyr) som var vanlige i midtre perm mellom 270 og 260 millioner år siden. De fleste dinocephalene var store dyr, blant de største i sin tid. Det var flere familier med både planteetere, kjøttetere og altetere blant dem. Mange av artene hadde svært tykt skalletak, gjerne med knaster, små horn og utspring, og navnet betyr «fryktelig hode(skalle)». Fossiler av denne gruppen er funnet i Sibir, Kina, Brasil, Sør-Afrika, Zimbabwe og Tanzania. I lag yngre enn dette finnes det ikke fossiler av dem, og de etterlot seg ingen etterkommere.

## Bygning

Dinocephalene var de minst avanserte av therapsidene og hadde en rekke bygningstrekk som ellers var vanlig hos de mer primitive pelycosaurene. Med unntak av Biarmosuchiaene hadde de for det meste tunge, sprikende lemmer tilsvarende det man i dag finner hos varaner og krokodiller. Overkjevebeina var relativt små, og de manglet forbeinet ganetak og kunne derved bare i begrenset grad tygge og puste samtidig, hvilket antyder at de var kaldblodige. De hadde imidlertid de therapsidenes hofter med bredt tarmbein som gav feste til lårmusklene, og lengre og rettere lemmer enn sine forgjengere. 

Flere av dem var akvatiske og halvakvatiske, andre levde i tørt lende.

## Størelse
Dinocephalene var store dyr. De var blandt de største landdyrene i sin tid, bare de største Caseidaene (en pelycosaur) og Pareiasaurene (urreptiler) kom opp i tilsvarende størelser. De største var planteeterne i slekten *[[Tapinocephalus]]*) og de altetende *[[Titanosuchus]]*, som kom opp i over to tonn og kunne bli 4,5 meter lange. De kjøttetende formene var mindre og slankere, men hadde lengre haler og kunne ha vel så lang total lengde som de største planteeterne. De største kjøtteterne var *[[Titanophoneus]]* og *[[Anteosaurus]]*) som begge kunne veie omkring et halvt tonn, med hodeskaller rundt 80 cm, og var dermed de største kjøttetende pattedyrliknende krypdyrene som har levd.

## Systematikk

* **Klasse [[Krypdyr]]**
** Orden **[[Therapsid|THERAPSIDA]]**
*** Underorden **DINOCEPHALIA**
**** Usikker plassering *[[Eccasaurus]]*
**** Usikker plassering *[[Pelosuchus]]*
**** Usikker plassering *[[Tappenosaurus]]*
**** Familie Estemmenosuchidae
***** *[[Estemmenosuchus]]*
***** *[[Molybdopygus]]*
***** (trolig) *[[Parabradysaurus]]*
**** Familie Phreatosuchidae
***** *[[Phreatosaurus]]*
***** *[[Phreatosuchus]]*
**** Familie Phthinosuchidae
***** *[[Phthinosuchus]]*
**** Familie Rhopalodontidae
***** (trolig) *[[Phthinosaurus]]*
***** *[[Rhopalodon]]*
**** Gruppe **[[Anteosauria]]**
***** Familie Anteosauridae
***** Familie Brithopodidae
***** Familie Deuterosauridae
**** Gruppe **[[Tapinocephalia]]**
***** (trolig) *[[Dimacrodon]]*
***** Familie ?Driveriidae
***** Familie ?Mastersoniidae
***** Familie Styracocephalidae
***** Familie Tapinocephalidae
***** Familie Titanosuchidae

## Referanser
Hølje Gonge

**Hølje Nirison Gonge** (også skrevet **Gaange** og **Gånge**, også kjent som **Holje Neresen**, født 28. februar 1819 på Haugestaul i Seljord, død 25. februar 1889) var en norsk dikter, treskjærer og felemaker.

Han ble lam fra livet og ned i 10-12-årsalderen, men klarte å livnære seg og søsteren med treskjærerkunsten sin. Han arbeidet hjemme fra gården Gonge i Seljordsheia. Han laget roseskurd, øskjer, brudeskrin og feler, og fikk med årene godt ry.

Et av arbeidene hans, en treetasjers tine ble utstilt på Verdensutstillingen i London i 1851, der den vant andrepremie.

Bygdefolket i Seljord samlet seg ofte i Hølje Gonges hjem for å fortelle sagn og historier, og Gonge sørget for å skrive dem ned. Disse ble senere delt med folkeminnesamlere som Hans Ross, Magnus Brostrup Landstad og Olea Crøger. Gogne diktet også selv, og *Gagnåsvisa* er hans mest kjente dikt.

## Referanser




## Eksterne lenker
*
Musikkåret 1878

**Musikkåret 1878** er en oversikt over utgivelser, hendelser, fødte og avdøde personer med tilknytning til musikk i 1878.

## Hendelser

## Fødsler

## Dødsfall


Fil:Schreker_1912.jpg|Franz Schreker(1878-1934)
Fil:Pasquale_Amato_01.jpg| Pasquale Amato(1878-1942)


## Referanser